Kvinnelige misjonærer i Kina

Kvinnelige misjonærer i Kina kom fra flere kirkesamfunn, både katolske og protestantiske, og fra en rekke land.

Susan King var en av de første, protestantiske, kvinnelige kinamisjonærer. Hun virket i Hongkong rundt 1840.
Anna Sofie Jakobsen og Sofie Reuter dro mot Kina i 1885 som skandinaviske pionerer. De arbeidet for den engelske organisasjonen China Inland Mission (CIM), som var startet i 1865 av Hudson Taylor. 

Kvinnenes innsats
Det kinesiske samfunn kunne ofte se med den største mistenksomhet på mannlige misjonærers oppfølging av kinesiske kvinner; manns- og kvinnesfærene av dagliglivet var skarpere atskilt enn i mange andre kulturer.Da misjonsvirksomheten startet opp på midten av 1800-tallet, erfarte de mannlige misjonærene at i land og regioner som India og Midtøsten levde kvinnene separat i miljøer menn ikke fikk adgang til.Våre formødre: misjonskvinnene  Derfor spilte kvinnene en viktigere rolle enn som rene støttespillere for sine eventuelle ektemenn. Kvinnelige misjonærers innsats fikk betydning for barneoppdragelse, og ved at de gikk inn for sosiale reformer som for eksempel avskaffelsen av fotbinding – det var så godt som alltid kvinner, som regel mødrene, som foretok den konkrete snøringen av småjentenes føtter.

En av disse misjonærene var Marie Monsen som tidlig engasjerte seg i å bedre vilkårene for kvinnene i Kina Hun ønsket å få kineserkvinnene ut av hjemmet fordi de ble underkuet av mannssamfunnet.NRK: «Den store misjonskvinnen besøkt 10.11.2008

Et utvalg norske kvinner
 Randi Anda virket som misjonær i Kina fra 1920 til 1938.
 Aasta Bjørgum Argento kom til Kina i 1899. Hun gikk over til China Inland Mission (CIM) i 1905, da hun giftet seg med den italienske CIM-misjonæren Alphonso Argento
 Annie Skau Berntsen var i provinsen Shaanxi det nordlige Kina og andre steder.
 Sigrid Bjørgum var i Kina 1899 til 1906 da hun kom hjem pga. svekket helse.
 Gudrun Follesø var i Kina fra 1937 til 1946, og i Tanzania i tre perioder fra 1950 til 1966.
 Ragnhild Gotteberg var utdannet lege ved Womens Medical College i New York, og studerte ved Oslo universitet var i Kina i flere perioder fra 1898 til 1928.
 Dagny Gulbrandsen har vært misjonær i Kina og Japan , i Kina fra 1921 til 1949.
 Kirstin Hagen har vært misjonær i Kina, Formosa og Japan i over 50 år.
 Anna Sofie Jakobsen var en norsk luthersk kinamisjonær tilhørende den evangelisk-lutherske frikirke.
 Gjertine Johnsen var kinamisjonær for Det norsk-lutherske Kinamissionsforbund.
 Dagny Karoline Lien var luthersk misjonær i Kina og Tanzania, tilknyttet Norsk Luthersk Misjonssamband. 
 Marie Monsen var en luthersk Kinamisjonær som arbeidet i Nord- og Sentral-Kina, på Kinamisjonsforbundets misjonsfelter, fra 1901 til 1932.
 Sofie Reuter var en av de første norske misjonærer i Kina i 1885.
 Sigrun Woodhouse var en kinamisjonær tilknyttet Norsk Luthersk Misjonssamband.

Referanser

Litteratur
 Griffiths, Valerie; Guds kvinner i Kina, Hermon forlag 2006, ISBN 9788230204498
 Mikaelsson, Lisbeth; Kallets ekko, studier i misjon og selvbiografi, Høyskoleforlaget 2003, ISBN 9788276341829

Eksterne lenker
 Våre formødre: misjonskvinnene  besøkt 19.11.2008
 UiB-magasinet:«Misjon og kvinnebevegelse» besøkt 19.11.2008
 Nrk: «Den store misjonskvinnen» besøkt 19.11.2008
 Innsyn 2003 nr.1 Kvinnlige misjonærer pdf
 Hvem, hva, hvor i Norsk Luthersk Misjonssamband 

 Kvinnelige misjonærer i Kina